
A mesék és rajzfilmek szereplőinek befolyása a gyermekek énképének és jövőképének alakulására

A mese az egyetlen irodalmi műfaj, amely utat mutat a gyermeknek, hogyan fedezze fel
identitását, és hogyan találja meg helyét az életben; ráadásul még azt is elmondja, milyen
tapasztalatokra van szüksége jelleme továbbfejlesztéséhez.” (Bettelheim, 1976) A pedagógiai és
gyermeklélektani kutatások lényeges megállapítása, hogy a mesék erőteljes hatást gyakorolnak a
gyermek érzelmi állapotára. Dolgozatunkban arra kerestünk választ, hogy az érzelmi befolyáson
túl, hogyan hatnak a gyermek énképére és jövőképére a mesék és azok szereplői, ugyanakkor a
rajzfilmek bevonásával korunk kihívásaihoz igazodunk.
Mindennek kutatatására a kérdőíves felmérés módszerét alkalmaztuk, melyet Erdély
különböző régióiba juttattunk el többszáz gyermekhez. A kérdések által azt mértük fel, hogy a
gyermekek kedvenc szereplői és az általuk nyújtott példa hogyan mutatkozik meg abban, miként
látják magukat a jövőben.
Kutatásunk központi feltevése, hogy a kedvenc szereplő jelleme igenis hatással van a
gyermekek jövőbeli képére. Ennek alátámasztása irányt mutathat a gyermeket nevelő személyek
meseválasztásában.



